Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: szóló 21/2000. (V. 18.) FVM—PM együttes rendelet
Paragraph Index: 495

(1) A közraktári szerződés megkötését megelőzően a letevő kérelmet nyújt be az Agrárintervenciós Központhoz (a továbbiakban: AIK), amelyben meg kell jelölnie az általa közraktározni kívánt bor mennyiségét, minőségét, fajtáját, valamint a felvenni kívánt hitelösszeget. Az AIK a rendelkezésre álló támogatható mennyiség figyelembevételével ígérvényt állít ki a letevő részére. Az ígérvény érvényességi ideje a kiállítástól számított 30 nap. Az ígérvény kiállítását követő 30 napon belül kell a letevő által benyújtott kérelemben foglaltak alapján a közraktári szerződést és a hitelszerződést megkötni. A szerződések megkötését követő 5 munkanapon belül köteles a letevő a közraktári szerződés és a hitelszerződés másolatát megküldeni az AIK részére, amely tényről az AIK igazolást állít ki.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes